text: Motorsejler måtte kaste anker
  30 maj 2014 kl. 04.52
  Torsdag aften fik en 34-fods lystsejler problemer med motoren, og da der ikke var nogen vind, måtte ankeret kastes i vandet, indtil en slæbebåd kunne hjælpe.
  Besætningen på Marinehjemmeværnets fartøj Speditøren var netop blevet færdige med at pynte skibet til arrangementet TallShips Fredericia, da Søværnets Operative Kommando klokken 21.03 sendte dem til Bogense på fynske nordkyst.
  En 34-fods motorsejler med tre personer om bord havde problemer med motoren, og uden vind kunne de ikke styre båden og var ved at gå på grund. Marinehjemmeværnet nåede ud til dem, inden det gik galt.
  - Vi var ude ved dem 21.55. Vi fik deres slæbetrosse over og gjorde den fast til vores slæbetrosse, og nu slæber vi dem til Fredericia, siger Fartøjsfører og kaptajnløjtnant, Jess Abrahamsen i en pressemeddelelse.
  Skibet ankom til Fredericia kort før midnat natten til fredag.
  